kiskőrös város polgármestere
ELŐTERJESZTÉS
(a Képviselő-testület 2025. január 22–i ülésére)

TÁRGY: 
A 2024. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény (tov.: Áht.) 34. §-a alapján, tekintettel Kiskőrös Város 2024. évi költségvetéséről szóló 3/2024. (II.22.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja.
Rendezésre került a november-december hónapokban kifizetett szociális ágazati összevont pótlék (8.158.713 Ft).
Az októberi normatíva módosítás eredményeként a gyermekétkeztetési feladatok támogatása 4,2 millió Ft-tal, az óvodai nevelés feladatok támogatása 3,8 millió Ft-tal, a bentlakásos szociális intézmény támogatása 505 ezer Ft-tal nőtt; a bölcsődei feladatok támogatása 7,9 millió Ft-tal csökkent.
Beépítésre került kiadási, bevételi oldalon a 2025. évi nettó finanszírozás megelőlegezése is 51.828.875 Ft összegben.
A Polgármester céltartalékokkal kapcsolatos döntései rendeletben történő átvezetése:
· a gyermekétkeztetéshez 12,7 millió Ft biztosítása volt szükséges,

· a 100/2024. Képviselő-testületi határozat alapján útfelújításra 7 millió Ft,
· a 109/2024. és a 110/2024. Képviselő-testületi határozatokhoz kapcsolódóan 3,277 millió Ft,

· tanulmánykötet készítéséhez 3 millió Ft,

· a Kiskőrösi Dutra Baráti Kör Egyesület rendezvényéhez 1 millió Ft,

· a KEVI Sportcsarnok fenntartási kiadásaihoz 615.531 Ft,

· Kiskőrös Város Cigány Nemzetiségi Önkormányzata mikulás ünnepének megszervezésére 300.000 Ft.
A fentiek alapján javasolom, hogy a Képviselő-testület Kiskőrös Város 2024. évi költségvetési rendeletének módosítását a rendelet-tervezetben foglaltak szerint fogadja el.
Kiskőrös, 2025. január 14.


Domonyi László Mihály sk.

                                                                                                                   polgármester
Kiskőrös Város Önkormányzata
 Képviselő-testületének 

.../2025. (...) önkormányzati rendelete

Kiskőrös Város 2024. évi költségvetéséről szóló 3/2024. (II. 22.) önkormányzati rendelet módosításáról
(tervezet)
[1] A rendelet megalkotásának célja az Önkormányzat gazdálkodásának biztosítása, a kiadások pénzügyi teljesítése csak abban az esetben történhet, ha az előirányzatok rendelkezésre állnak.

[2] Kiskőrös Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:
1. §
A Kiskőrös Város 2024. évi költségvetéséről szóló 3/2024. (II. 22.) önkormányzati rendelet (továbbiakban: Kr.) 3. § (1) bekezdés a)–d) pontja helyébe a következő rendelkezések lépnek:

(A Képviselő-testület Kiskőrös Város 2024. évi költségvetésének)

„a)
költségvetési kiadások főösszegét: 5.080.276.949 forintban

b)
finanszírozási kiadásait: 20.134.089.617 forintban

c)
költségvetési bevételi főösszegét: 3.565.749.587 forintban

d)
finanszírozási bevételeit: 21.648.616.979 forintban”

(állapítja meg.)
2. §
A Kr. 6. § (2) bekezdése helyébe a következő rendelkezés lép:

„(2) A céltartalékok összege 157.689.395 forint jelen rendelet 7. mellékletében meghatározott célonkénti bontásban.”
3. §
(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

4. §

Ez a rendelet a kihirdetését követő napon lép hatályba.

